Artikel+om+Freja

Stifteren af FREJA Transport & Logistics A/ S i Skive, Jørgen J. Hansen, fortæller ved et møde på Skive Bibliotek tirsdag den 13.september om forskelle og ligheder i erhvervskulturen i de fire nordiske lande, hvor firmaet har egne afdelinger. Mødet er arrangeret af foreningen NORDENS lokalafdeling for Skive og Omegn i samarbejde med Skive Bibliotek, men er åbent for alle interesserede. Foreningen fortæller om baggrunden for mødet: Den 1. april 1985 forlod den unge speditør Jørgen Hansen firmaet Visti Jacobsen i Skive for sammen med en kollega at starte sit eget speditionsfirma på Viborgvej i Skive. Siden er det gået stærkt. I dag beskæftiger FREJA Transport & Logistics A/ S omkring 560 medarbejdere i fire nordiske lande. Foruden Danmark er det Finland, Sverige, og Norge, hver med tre afdelinger. Dermed er det en af Nordens største privatejede virksomheder i landtransportbranchen - og Danmarks femtestørste i det hele taget. Firmaet er blandt andet hædret med Gazelle-prisen for sin vækst, men har også været en foregangsvirksomhed med at fremme mere miljøvenlig transport. Selv om der står FREJA med store røde bogstaver på mange lastbiler på landevejen, er kun enkelte af dem firmaets egne. Transporten udføres af private vognmænd med tilsammen 1100-1200 lastbiler. FREJAs kompetence er nemlig at skaffe pålidelig og sikker transport af varer til firmaets kunder over det meste af Europa. På mødet vil Jørgen Hansen præsentere en kort videofilm om sit firma og fortælle om, hvordan det på så få år er lykkedes at skabe en så stor internordisk virksomhed, hvilke kulturforskelle, der har skullet overvindes for at etablere et samarbejde på tværs af organisationen, hvilke styrker i de enkelte lande, det er lykkedes at overføre til organisationen i de andre lande, hvorfor han har valgt at ekspandere i Norden fremfor for eksempel Tyskland og Benelux-landene og besvare spørgsmål fra deltagerne. ||  ||   ||   ||   |||||| 
 * Artikel: ** []
 * **Nordisk erhvervssucces fra Skive **
 * **Nordisk erhvervssucces fra Skive **

 07.09.2011

 Side 10 | 302 ord || ||  ||   ||
 * 